|  |
| --- |
| gerbonissDienvidkurzemes novada Sporta pārvalde |

Namiķa iela 2B, Grobiņa, Dienvidkurzemes novads, LV-3430, reģistrācijas Nr. 40900038082,

tālr. 63491140, e-pasts sports@dkn.lv

**NOLIKUMS**

**PLUDMALES VOLEJBOLA TURNĪRS „DUNIKA – 2025”**

2025.gada 16.jūnijā

1. **Mērķis un uzdevumi**
	1. Popularizēt volejbolu, t.sk. pludmales volejbolu Dienvidkurzemes novada iedzīvotāju vidū.
	2. Radīt sportisku sacensību starp novada iedzīvotājiem.
	3. Noskaidrot pludmales volejbola turnīra „Dunika – 2025” uzvarētājus.
2. **Vieta un laiks**
	1. Pludmales volejbola turnīrs „Dunika – 2025” norisinās Dienvidkurzemes novada Dunikas pagasta Sikšņu skolas sporta laukumā.
	2. Sacensības notiek trijos posmos – 27.jūnijā , 18.jūlijā un 7.augustā plkst. 18.30 Reģistrācija sacensību dienā līdz sacensību sākumam.
	3. Komandu izloze notiek sacensību dienā plkst.18.30
3. **Organizatori, tiesneši**
	1. Pludmales volejbola turnīru „Dunika – 2025” organizē Dienvidkurzemes Sporta pārvaldes Nīcas nodaļas Dunikas pagasta sporta zāle. Sacensību galvenais tiesnesis - Vaclovs Malakausks.
4. **Dalībnieki**
	1. Pludmales volejbola turnīrā „Dunika- 2025” var piedalīties ikviens interesents. Komanda sastāv no 3 spēlētājiem.
	2. Komandas tiek veidotas uz vietas pēc izlozes principa. Dalībnieki piesakās individuāli un sacensību dienā viņi tiek salozēti komandās.
	3. Dalībnieki, piesakoties sacensībām, apliecina, ka uzņemas pilnu atbildību par savu veselības stāvokli un neiebilst savu personas datu ( vārds, uzvārds) izmantošanai rezultātu apkopošanā un publicēšanā novada mājaslapā, kā arī fotogrāfiju publicēšanai novada mājaslapā.
	4. Dalībnieki, piesakoties sacensībām, apliecina, ka ir iepazinušies un ievēros sporta objekta iekšējās kārtības noteikumus.
5. **Pieteikumi**
	1. Pludmales volejbola turnīram jāpiesakās iepriekš, zvanot sporta metodiķim pa tālr. 28249683
	2. Pieteikumi tiek pieņemti līdz sacensību posma sākumam.
6. **Sacensību noteikumi**
	1. Spēles notiks pēc pludmales volejbola noteikumiem.
	2. Tiesības uzsākt spēli tiek komandai, kuru nosaka izlozes rezultāts.
	3. Izspēles kārtība tiek noteikta pēc pieteikumu saņemšanas beigām.
	4. Apakšgrupās komandas par uzvaru saņem 2 punktus, par zaudējumu 1 punktu, par neierašanos uz spēli 0 punktus.
	5. Ja apakšgrupu turnīra noslēgumā divām vai vairāk komandām ir vienāds punktu skaits, tad vispirms tiek vērtēti savstarpējo spēļu rezultāti. Ja uzvaras un zaudējumu skaits ir vienāds, tad tiek ņemta vērā gūto un zaudēto punktu attiecība šo komandu savstarpējās spēlēs. Ja sakrīt arī šie punkti, tad augstāku vietu ieņem komanda, kurai ir vairāk izcīnītu mazo punktu.
	6. Spēles tiek spēlētas līdz 25 punktam pa vienam setam ( ar 2 punktu pārsvaru).
7. **Apbalvošana**
	1. Sacensībās kopvērtējumā tiek apbalvoti pirmo trīs vietu ieguvēji ar medaļām un piemiņas balvām.
8. **Organizatoriski jautājumi**
	1. Sacensību organizatori patur tiesības vajadzības gadījumā veikt izmaiņas Nolikumā, sacensību norisē, vietā un laikā.
	2. Sacensību Nolikums ir jāpārzina ikvienam pludmales volejbola turnīra „Dunika – 2025” dalībniekam un tā nezināšana neatbrīvo no nolikumā atrunāto noteikumu ievērošanas un izpildes.
	3. Neskaidrību gadījumā vērsties pie Dunikas pagasta sporta metodiķa V.Malakauska ( tel.nr. 28249683)

Dienvidkurzemes novada Sporta pārvaldes vadītājs A.Ādiņš